《送史志道帅建康》
宋代·李洪

簪橐明光备武文，玉麟暂剖别尧云。
朝中礼乐谋元帅，天下英雄有使君。
陋矣齐丘当十万，鄙哉诸葛眎三分。
公归岂作东征远，彝鼎将书第一勋。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。